Добри Жотев
Неповторимост

chitanka.info

Нищо днешно не ще се повтори!

Остави да пътува дланта:

по челото ти — сън засънуван,

по косата ти — кацнала птица

в тишината на лятно предутрие,

само миг преди полет,

по лицето ти — пряспа добра

под приоблачен връх оцеляла…

Нищо днешно не ще се повтори!

Остави да пътува дланта!

Да запомни!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.